2. nóvember

2. nóvember er 306. dagur ársins (307. á hlaupári) samkvæmt gregoríska tímatalinu. 59 dagar eru eftir af árinu.

Atburðir 
 472 - Olybríus dó eftir um fjögurra mánaða setu á keisarastóli. Búrgundíski hershöfðinginn Gundobad hafði öll völd í Vestrómverska ríkinu og beið með það í nokkra mánuði að skipa nýjan keisara.
 676 - Dónus varð páfi.
 1576 - Rúdolf 2. varð keisari hins Heilaga rómverska ríkis.
 1852 - Forsetakosningar fóru fram í Bandaríkjunum. Franklin Pierce vann sigur á Winfield Scott.
 1880 - Forsetakosningar fóru fram í Bandaríkjunum. James Garfield sigraði Winfield S. Hancock.
 1903 - Breska dagblaðið Daily Mirror var stofnað.
 1906 - Fyrsta kvikmyndahús á Íslandi hóf göngu sína í Fjalakettinum við Aðalstræti í Reykjavík og nefndist Reykjavíkur Biograftheater og varð seinna Gamla bíó. Þegar Fjalakötturinn var rifinn 1985 var bíósalurinn talinn einn sá elsti uppistandandi í heiminum.
 1912 - Skátafélag Reykjavíkur var stofnað í Fjósinu, bakhúsi Menntaskólans í Reykjavík.
 1913 - Morgunblaðið hóf göngu sína. Stofnandi og fyrsti ritstjóri þess var Vilhjálmur Finsen.
 1914 - Lög um notkun bifreiða gengu í gildi. Réttur til að stjórna bifreið var bundinn við 21 árs aldur. Hámarksökuhraði var 15 km/klst í þéttbýli en 35 km/klst utan þess.
 1930 - Slysavarnadeildin Þorbjörn var stofnuð í Grindavík og voru stofnfélagar 56 karlar og konur í þorpinu.
 1936 - Sjónvarpsstöðin BBC Television Service var stofnuð.
 1941 - Mesta flugslys á Íslandi fram til þessa varð er bandarískur Martin PBM-I Mariner-flugbátur fórst á Langahrygg Fagradalsfjalli á Reykjanesi og með honum 11 menn.
 1946 - Íslendingar tóku við yfirstjórn flugumferðar yfir Norður-Atlantshafi, allt frá Hjaltlandseyjum til Grænlands og upp á norðurpól.
 1976 - Demókratinn Jimmy Carter vann sigur á Gerald Ford í forsetakosningum í Bandaríkjunum.
 1982 - Breska útvarpsstöðin Channel 4 var stofnuð.
 1983 - Apartheid-stjórnarskrá Suður-Afríku var breytt svo litaðir og asískir íbúar fengu takmörkuð pólitísk réttindi.
 1988 - Fyrsti tölvuormurinn sem dreifði sér um Internetið, Morrisormurinn, hóf göngu sína.
 1990 - Útsendingarfyrirtækin British Satellite Broadcasting og Sky Television sameinuðust í kjölfar mikils tapreksturs og mynduðu fyrirtækið BSkyB.
 1993 - Rudy Giuliani var kjörinn borgarstjóri New York-borgar.
 2000 - Verslunarmiðstöðin Glerártorg var opnuð á Akureyri.
 2000 - Fyrsta fastaáhöfnin hóf búsetu í Alþjóðlegu geimstöðinni.
 2001 - Glocal Forum um borgarsamstarf var stofnað.
 2001 - Bandaríska teiknimyndin Skrímsli hf. var frumsýnd.
 2004 - George W. Bush sigraði forsetakosningar í Bandaríkjunum.
 2005 - Neðri deild spænska þingsins samþykkti lög um sjálfstæði Katalóníu.
 2006 - Málverkið No. 5, 1948 eftir Jackson Pollock varð dýrasta málverk heims þegar það seldist fyrir 140 milljónir dala í einkasölu.
 2014 - Milliríkjanefnd um loftslagsbreytingar birti lokahluta Fimmtu matsskýrslu sinnar sem talaði um „alvarlegar og óafturkræfar afleiðingar“ loftslagsbreytinga.
 2017 - Ný tegund órangútangapa, tapanúlíórangútang, var greind í Indónesíu.
 2020 - Fellibylurinn Eta gekk á land í Mið-Ameríku þar sem yfir 100 fórust.

Fædd 
 867 - Mingzong keisari síðara Tangveldisins (d. 933).
 1470 - Játvarður 5. Englandskonungur (d. 1483).
 1734 - Daniel Boone, bandarískur veiðimaður og landkönnuður (d. 1820).
 1755 - Marie Antoinette, Frakklandsdrottning (d. 1793).
 1795 - James K. Polk, Bandaríkjaforseti (d. 1849).
 1844 - Mehmed 5., Tyrkjasoldán (d. 1918).
 1865 - Warren G. Harding, Bandaríkjaforseti (d. 1923).
 1906 - Luchino Visconti, ítalskur kvikmyndaleikstjóri (d. 1976).
 1909 - Ásgeir Blöndal Magnússon, málfræðingur og orðabókarhöfundur (d. 1987)
 1910 - Lúðvík Þorgeirsson, íslenskur kaupmaður og formaður Knattspyrnufélagsins Fram (d. 1996).
 1911 - Odysseas Elytis, grískt skáld (d. 1996).
 1938 - Richard Serra, bandarískur listamaður.
 1942 - Þorkell Helgason, íslenskur stærðfræðingur.
 1953 - Kjartan Ólafsson, íslenskur stjórnmálamaður.
 1955 - Koji Tanaka, japanskur knattspyrnumaður.
 1966 - David Schwimmer, bandarískur leikari.
 1968 - Samantha Ferris, kanadísk leikkona.
 1975 - Ófeigur Sigurðsson, íslenskur rithöfundur.
 1976 - Thierry Omeyer, franskur handknattleiksmaður.
 1978 - Maajid Nawaz, breskur aðgerðasinni.
 1981 - Katharine Isabelle, kanadísk leikkona.
 1981 - Bergur Ebbi Benediktsson, íslenskur rithöfundur.
 1987 - Yngvi Þ. Eysteinsson, íslenskur útvarpsmaður.

Dáin 
 472 - Olybrius Rómarkeisari.
 1083 - Matthildur af Flæmingjalandi, Englandsdrottning (f. um 1031).
 1327 - Jakob 2., konungur Aragon (f. 1267).
 1340 - Niels Ebbesen, dönsk þjóðhetja.
 1618 - Maximilían 3. erkihertogi yfir Austurríki (f. 1558).
 1846 - Esaias Tegnér, sænskt skáld (f. 1782).
 1887 - Sigurður B. Sívertsen, íslenskur prestur (f. 1808).
 1947 - Steinþór Sigurðsson, íslenskur náttúrufræðingur (f. 1904).
 1950 - George Bernard Shaw, írskt leikritaskáld og nóbelsverðlaunahafi (f. 1856).

Nóvember